Sobrance

Sobrance (maď. Szobránc, nem. Sobranz) sú okresné mesto v Košickom kraji.

Polohopis 
Mesto leží v severovýchodnej časti Východoslovenskej roviny, na Sobraneckom potoku. Od Košíc vedie k ukrajinskej hranici cez Sobrance cesta I/19, severným smerom vedie II/582. Michalovce ležia  západne, Veľké Kapušany  juhozápadne a Užhorod  juhovýchodne.

Dejiny 
Archeologické vykopávky dosvedčujú osídlenie už v neolite. Prvá písomná zmienka pochádza z konca júla v  roku 1284 (pod menom Vasaros Tyba). Druhá písomná zmienka je z 16. augusta 1334 (podľa niektorých je tento údaj mylný). Mestské práva boli udelené v roku 1351. Podľa Ferdinanda Uličného je prvá zmienka o Sobranciach až z roku 1409 a dôvodom pre vznik obce boli obchodné aktivity Tibavského panstva. Počas prvej Česko-slovenskej republiky a znovu od roku 1996 boli Sobrance okresným mestom. Počas druhej svetovej vojny boli v rokoch 19391945 anektované Maďarskom. Mesto a okolie sa stalo koncom roka 1944 na niekoľko mesiacov bojiskom a väčšina budov bola zničená či poškodená.

Obyvateľstvo

Etnické a jazykové zloženie obyvateľstva 
údaje:

*údaj: Atlas rómskych komunít z roku 2013

Náboženské zloženie 
údaje:

Kultúra a zaujímavosti

Pamiatky 
 Váradyho vila, jednopodlažná trojtraktová neorenesančná stavba na pôdoryse gréckeho kríža z obdobia pred rokom 1882. Úpravami prešla po roku 1945 a v 60. rokoch. Nachádza sa v areáli sobraneckých kúpeľov. Fasáde vily dominuje trojosový portikus členený polostĺpmi a ukončený trojuholníkovým štítom s tympanónom. Fasády sú dekorované priebežným pásovaním a nárožnou bosážou. Nad oknami sú umiestnené rímsové frontóny nesené konzolami. 

 Russayova vila, dvojpodlažná trojtraktová modernistická stavba s prvkami secesie na nepravidelnom pôdoryse z obdobia po roku 1919.  Objektu dominuje nárožná valcová veža, ktorá je na poschodí otvorená vo forme loggie a ukončená zvnovitou helmicou.

Múzeá

Gitarové múzeum 
V meste sa nachádza gitarové múzeum so zbierkou obsahujúcou vyše 1000 gitár, z ktorých okolo 250 je vystavených. Múzeum mapuje kompletný vývoj a výrobu elektrofonických gitár v Česko-Slovensku po druhej svetovej vojne a je európskym unikátom. Založil ho Ján Ferko. Exponáty pochádzajú z obdobia rokov 1947 až 1989. Jedným zo zaujímavých exponátov je gitara Resonet Grazioso (Futurama III), model na akom hrával George Harrison, člen legendárnej skupiny Beatles z počiatkov jeho hudobnej kariéry, či gitara Petra Jandu zo skupiny Olympic.

Zaujímavosti 

 Gréckokatolícky Chrám svätých sedmopočetníkov, je jedným z dvoch chrámov zasvätených týmto svätcom na Slovensku. Ide o moderný chrám s mohutnou kupolou, jeho architektúra je však inšpirovaná tradičnou byzantskou architektúrou (pôdorys v tvare kríža, centrálna kupola)

 Sobranecké kúpele, nachádzajú sa v severne časti mesta.

Osobnosti mesta

Rodáci 
 Angel Dark (* 1982), herečka a modelka
 Elemír Csere (* 1917 – † 1992), priekopník amatérskeho astronomického hnutia na Slovensku.
 Gabriel Maxim (* 1926 – † 2011),  inžinier a samostatný výskumný pracovník Telefonaktiebolaget L. M. Ericsson v Stockholme, spisovateľ a majiteľ vydavateľstva Maxims Förlag v Stockholme, cestovateľ a fotograf, 
Hanka Maximová (* 1976), speváčka skupiny Akropola
Stanislav Gaňa (* 1979), riaditeľ legislatívy a milostí Kancelárie prezidenta SR, ústavný právnik a vysokoškolský pedagóg na Univerzite Komenského v Bratislave

Partnerské mestá 
  Lubaczów, Poľsko

Pozri aj 
 Zoznam kultúrnych pamiatok v Sobranciach

Referencie

Externé odkazy 
 Oficiálna stránka mesta

 
Okres Sobrance
Mestá na Slovensku